At Torkjell Høge var i England blir bekreftet av angelsaksiske kilder. Han er i England fordi han, som det blir antydet i sagaene, har noe å hevne. Ettersom Snorre nevner at Tord Sigvaldeskald blir Torkjells skald etter at «jarlen er falt» kan man anta at Sigvalde jarl, som ellers ikke blir nevnt, må ha dødd tidligere, kanskje i England da Svein Tjugeskjegg herjet der i 1003–1004, eller noe senere.